Camille Ammoun

Camille AMMOUN estas libana verkisto. Li naskiĝis en Bejruto en 1975.

 Biografio 
Post studado de ekonomiko kaj politikaj sciencoj en Bejruto, Parizo kaj Bolonjo, Camille Ammoun laboris dum dek jaroj en Dubajo pri temoj de daŭripovo kaj urba reziliento. Samtempe, li verkis sian unuan romanon Ougarit, kiu estas ĉefe portreto de la urbo, kvazaŭ la romaneca verkado estus la plej alta formo de urbanologio, tiu disciplino kreita de la aŭtoro.(fr) Éric Verdeil, 

Reveninte al Libano en 2018, post dudek jaroj de elmigro, li engaĝiĝis al demokratia reformo de la institucioj. Sekve de la libana popolmovado de la 17a de oktobro 2019, li verkis sian duan libron, Oktobro Libano, kiu estas promenado tra kelkaj kvartaloj, kiuj servas kiel apogpunktoj por rememori la ĉefajn etapojn de la libana revolucio.(fr) Hala Kodmani, 

En 2020, li gajnis la Premion Écrire la Ville kaj, pere de sia literatura verkado, li diras ke li volas transformi la urban tekston en literaturan tekston.(fr) Agenda Culturel, 

Camille Ammoun estas membro de la Internacia Domo de Verkistoj en Bejruto (Beyt el Kottab). Li instruas pri la urba medio ĉe la Universitato Saint-Joseph de Bejruto kaj gvidas atelieron pri psikogeografio titolitan Marŝi/Skribi ĉe la Libana Akademio de Belartoj. Inter februaro 2022 kaj marto 2023, li verkis monatan rubrikon titolitan Bejruto en la Mondo en la franclingva libana ĵurnalo L'Orient-Le Jour.(fr) Camille Ammoun

 Bibliografio 
 Subsidence, Éditions Terre Urbaine, 2023.
 Octobre Liban, Éditions Inculte, 2020.
 Ougarit, Éditions Inculte, 2019.

 Notoj 

Kategorio:Naskiĝintoj en 1975
Kategorio:Francaj verkistoj de la 21-a jarcento
Kategorio:Ligoj al bibliotekoj